Midnight Memories (albom)

Midnight Memories – ingliz-irland guruhi One Directionning uchinchi studiya albomi boʻlib, 2013-yil 25-noyabrda Columbia Records, Syco Music va Sony Music bilan hamkorlikda chiqarilgan. Albom Amazon tarixida eng tez sotilgan albomga aylandi va Take Me Home (2012) albomi orqali oʻrnatgan oʻzlarining rekordini yangiladi. U chiqarilishi bilanoq AQSh Billboard 200da birinchi oʻrinni egalladi va bu orqali One Direction dastlabki uchta albomining barchasi chartda birinchi oʻrinni egallagan dastlabki guruhga aylandi. Yil yakunidan besh hafta oldin chiqarilgan boʻlishiga qaramay, Midnight Memories 2013-yil toʻrt million nusxa sotilgan holda IFPI tomonidan eng koʻp sotilgan albom deb topildi. Albom toʻrtta singlni oʻz ichiga oladi. Bular „Best Song Ever“, „Story of My Life“, „Midnight Memories“ va „You & I“.

Albom chiqarilganidan soʻng musiqiy tanqidchilar tomonidan turli xil fikrlar bildirildi. Baʼzilari uning matni haqida ijobiy fikrlar aytgan boʻlsa, qolganlari ushbu albom avvalgilari kabi esda qolarli chiqmaganini aytishgan. Albomni taqdim qilish uchun One Direction 2014-yilda oʻzlarining Where We Are turini oʻtkazishgan. Bu ularning jahon miqyosidagi uchinchi, stadionda oʻtkazgan birinchi turi boʻldi.

 Yaratilish tarixi 
One Direction oʻzlarining ikkinchi turi Take Me Home Tour davomida albom ustida ishlashni boshlashadi. Albom guruhning uchinchi turi Where We Are Tour haqidagi yangilik bilan bir vaqtda eʼlon qilindi. Buning oqibatida esa muxlislar orasida albom nomi „Where we are“ deb nomlanishini haqida gaplar paydo boʻladi. Albomning rasmiy nomi 6-sentyabrda eʼlon qilindi, avval Zayn Malik Harry Styles „Mid“ soʻzini alifbe kartalaridan yigʻayotganini tvit qilib qoldiradi, keyinchalik guruhning Instagram akkauntida joylashtirilgan video orqali toʻliq nomi maʼlum boʻladi.

 Singllar 
„Best Song Ever“ 2013-yil 22-iyul kuni albomning dastlabki rasmiy singli sifatida chiqarildi. Bu qoʻshiq UK Singles Chartda ikkinchi oʻrinni egalladi. Uning musiqiy videosi videosi YouTubega joylangandan 24 soat ichida 12,3 million marta koʻrilib bu borada Vevo rekordini yangiladi.

„Story of My Life“ 2013-yil 28-oktyabr kuni albomning ikkinchi singli sifatida chiqarildi. Bu qoʻshiq 2013-yil 25-oktabr kuni 16:00da butun dunyo boʻylab radio stansiyalarida namoyish etilgan va darhol UK Singles chartda toʻrtinchi oʻrinni egallagan boʻlsa, shanbagacha davom etadigan haftalik chartda birinchi oʻringa koʻtarilib olgan. Musiqiy videosi 2013-yil 3-noyabrda namoyish qilinadi.

„Midnight Memories“ esa 24-yanvar kuni albomning uchinchi singli sifatida eʼlon qilinadi.

„You & I“ esa 15-aprelda AQSh radiosida albomning toʻrtinchi va oxirgi singli sifatida taqdim etildi.

 Tijoriy natijalar 
Albom chiqarilishi bilan Irish Albums Chartda birinchi va Dutch Albums Chartda ikkinchi oʻrinni egalladi. 2013-yilning 29-noyabrida Buyuk Britaniyada eng tez sotilgan albom boʻlib, toʻrt kun ichida 187 660 nusxada sotilganligi eʼlon qilindi. 1-dekabrda albom Buyuk Britaniyada birinchi haftaning oʻzida 237 mingdan ortiq sotilganligi maʼlum boʻldi. Albom 2013-yilda 685,000 nusxada sotilgan holda Buyuk Britaniyada eng koʻp sotilgan albomga aylandi.

AQShda Midnight Memories birinchi haftadayoq 546 ming nusxa sotilgan holda Billboard 200da birinchi oʻrinni egalladi. Albom AQShda besh hafta ichida 1,096,000 nusxa sotildi va 2013-yilda bu koʻrsatkich boʻyicha AQShda 12-oʻrinni egalladi. 2015-yil avgust oyidaga maʼlumotga koʻra albom AQShda 1,51 milliondan ortiq nusxada sotilgan.

Midnight Memories ARIA Albums Chartda birinchi va New Zealand Albums Chartda ikkinchi oʻrinni egallagan holda birinchi haftaning oʻzida mos ravishda platina va oltin sertifikatlarni qoʻlga kiritdi. Albom uch kun ichida Meksikada 60 ming nusxadan ortiq sotilgan va platina sertifikatni olgan.

Yil oxiriga yaqin chiqarilgan boʻlishiga qaramasdan Midnight Memories IFPI talqiniga koʻra 5 hafta ichda toʻrt million nusxada sotilgan holda 2013-yilda eng koʻp sotilgan albomi boʻldi.

 Treklist 
Qoʻshiqlarning roʻyxati 2013-yilning 11-oktyabr kuni guruhning tvitter akkauntida eʼlon qilinadi.

 Manbaa 

Turkum:One Direction albomlari
Turkum:2013-yil albomlari